Meeste neljabobis domineerisid sakslased, Läti jäi napilt medalita | OM2018 | ERR
Meeste neljabobis domineerisid sakslased, Läti jäi napilt medalita ({{commentsTotal}})
{{1519533360000 | amCalendar}}
Meeste neljabobi (Saksamaa koondis) Autor/allikas: X90026/Scanpix
PyeongChangi taliolümpia meeste neljabobi võistlust domineerisid sakslased, kes tõusid poodiumi kahele kõrgeimale astmele. Kolmandana lõpetas kohalike rõõmuks Lõuna-Korea.
Sakslased Francesco Friedrich, Candy Bauer, Martin Grothkopp ja Thorsten Margis tõusid liidriks juba peale teist sõitu. Esimet positsiooni suudeti hoida lõpuni ja nelja sõidu koguajaks kujunes 3.15,85. Bobikelgu nelikut juhtinud mitmekordne maailmameister Friedrich ja Margis tulid olümpiavõitjateks esmaspäeval sõidetud meese kahebobis.
Teisele kohale suutsid end sõita samuti sakslased, kes teise sõidu lõpus hoidsid kolmandat kohta. Korraldajamaa Lõuna-Korea pidi tihedas konkurentsis leppima pronksmedaliga. Mõlemad nelikud kaotasid võitjale 0,53 sekundit.
Bobisõitu valitsevad sakslased heastasid kaksikvõiduga neli aastat tagasi Šotsi olümpial tehtud vead, mil poodiumilt jäeti täiesti välja. Sõidu võitis toona Venemaa nelik, kes peale dopinguskeemi avalikustamist on diskvalifitseeritud. Sakslased on võitnud kuldmedali neljabobis veel ka 2010. aastal Vancouveris.
Läti nelikut jäi pronksmedalist lahutama 0,27 sekundit ning sai selle tulemusega viienda koha.
Kahebobis läks kuldmedal jagamisele, Läti avas pronksiga medaliarve
Sotšis kulla võitnud Venemaa bobisõitja sai nelja-aastase võistluskeelu
Rally Estonial vigastada saanud Evans jätab vahele ka Türgi ralli
Kalev Ermits: olen võimeline sõitma esikümne piirimaile
Scott Moir: me uisutasime kogu aeg teineteise peale mõeldes
Suusahüppajate treener: kõik on võimelised edasi saama
Anette Veerpalu: koondisevormis võistelda on teine tunne